Önnur gangan í 9000 metra áksoruninni var farin á Úlfarsfell þriðjudaginn 9. febrúar 2010 . Það var stór hópur sem mætti á bílastæðið við skógræktina undir hlíðum fjallsins . Veður var mjög gott , hægur austan vindur og nokkuð bjart í lofti . Það var mikill hugur í fólki og var arkað greitt af stað . Fyrst er gengið á skógarstíg en síðan tekur við aflíðandi leið upp móa og mela . Rökkrið sótti í sig veðrið og fljótlega voru höfuðljósin tekin í gagnið . Það er sérstök upplifun að ganga á fjöll í myrkri og skemmtileg tilbreyting . Eftir um 50 mínútna gang var komið á hæsta tindinn . Staldrað var stutt við en síðan haldið aftur niður sömu leið . Nokkuð hált var á köflum og auðvelt að renna . Allir komust þó heilir niður á bílastæðið .